作者:王周
標題:志峽船具詩：百丈
內容:少嘗侍先君，餘閑誦白氏。始得入峽詩，深味作詩旨。雲有萬仞山，雲有千丈水。自念坎壈時，尤多兢慎理。山束峽如口，水漱石如齒。孤舟行其中，薄冰猶坦履。孱顏屹焉立，洶湧勃然起。百丈為前牽，萬險即平砥。破之以篔簹，續之以麻枲。礪之堅以節，引之直如矢。杼軸連半空，長短隨兩涘。鐵鎖枉馳名，錦纜謾稱美。長繩豈能系，朽索何足擬。苟非dJ之為，胡可力行此。